הבוגדים (תוכנית טלוויזיה ישראלית)

**הבוגדים** היא תוכנית מציאות ישראלית בהנחיית רותם סלע ואסי עזר, המבוססת על הפורמט ההולנדי . במסגרת התוכנית, מטרת "הבוגדים", היא להישאר במשחק עד לגמר כדי לגנוב ל״נאמנים״ את הפרס, ולהעלים אותם בדרך מבלי להתגלות, בעוד שמטרת "הנאמנים" היא לחשוף את הבוגדים ולהדיח אותם בהסכמת רוב לפני שיעלימו את כולם. התוכנית עלתה לשידור החל מ-26 באפריל 2025 בקשת 12, והסתיימה ב-29 במאי 2025.

## פורמט
בכל לילה, מתכנסים הבוגדים בטירה וברוב המקרים מחליטים "להעלים" נאמן אחד מהמשחק, המתמודד אותו בחרו להעלים יסיים את דרכו במשחק באופן מיידי וסופי, אך חבריו הנאמנים הנוספים יגלו את זהותו אך ורק בבוקר הבא. 

החל מהפרק השלישי, יתכנסו כל המשתתפים לאחר ארוחת הבוקר למשימה בה ינסו להוסיף כמה שיותר כסף לפרס המצטבר, ויוכלו גם לקבל הזדמנות לזכות במגן מפני העלמה אך לא מפני הדחה. 

בסוף כל יום, ולאחר דיונים רבים, השחקנים מתכנסים בפעם האחרונה בשולחן העגול, בו יתקיימו דיון והצבעה להדחה שנחשפת באופן פומבי על ידי כל אחד מהמצביעים, בסופה יודח מתמודד ויחשוף את תפקידו במשחק, בוגד או נאמן; השולחן העגול הוא הזדמנותם היחידה של הנאמנים לגבור על כוח הבוגדים ולהדיח אותם. במקרים מסוימים אם הודח בוגד בשולחן העגול, יקבלו הבוגדים הנותרים כוח פיתוי בעזרתו יקבלו הזדמנות לגייס שחקן נוסף להיות בוגד, אך בכך מוותרים על העלמה באותו הלילה.

בשלב הגמר בו נותרים רק ארבעה שחקנים הם מתמודדים עם אתגר נוסף ומחליטים האם להמשיך לשחק במקרה של חשש שנמצאים בוגדים ברביעייה או לסיים את המשחק במקרה שהם בטוחים שהרביעייה כוללת נאמנים בלבד; בחירה בלהמשיך לשחק תמשיך את התוכנית עד לזוג האחרון, בעוד שבחירה בלסיים את המשחק מסיימת אותו באופן סופי; במידה וכל הנותרים הם נאמנים, הם יתחלקו בפרס ביניהם, אך אם נשאר/ו בוגד/ים ביניהם, הם זוכים בכל הקופה שנצברה.

## מתמודדים ותפקידים
* **אור ברק** – בן 26, יועץ ודובר פוליטי, מפתח תקווה, נאמן.
* **אילנית ברוש** – בת 52, מתקשרת, מרמת השרון, נאמנה.
* **בר שקד** - בן 33, שחקן פוקר מקצועי, מהוד השרון, נאמן.
* **דודו שמאי** – בן 48, מנטור לדימוי גוף, נאמן.
* **דייוויד מוסינדי** – בן 25, מאמן כדורסל, מחולון, נאמן.
* **דין קריספל** – בן 33, יזם, מנהריה, נאמן תחילה עד שפותה והפך לבוגד.
* **דניאל (דני בנני) כהן** – בת 24, ברמנית ודוגמנית, נאמנה.
* **ולריה אברבוך** – בת 31, יועצת זוגיות ודוגמנית, נאמנה.
* **[[יואל רזבוזוב]]** – בן 42, איש עסקים ושר התיירות לשעבר, מנתניה, נאמן.
* **יונתן יורנסון** – בן 32, יועץ תזונה, מתל אביב, נאמן.
* **ים צים** – בת 28, משווקת נדל"ן, מסביון, נאמנה.
* **[[יפתח קרזנר|יפתח (יפתי) קרזנר]]** – בן 37, בעלים של חברת הייטק ומנחה בערוץ הילדים לשעבר, מתל אביב, נאמן.
* **לי שטח** – בת 32, רופאה, מכפר סבא, בוגדת.
* **ליה פלוס דומב** – בת 50, עו"ד פלילית וד"ר למשפטים, מכוכב יאיר, בוגדת.
* **מלכה לוי אליהו** – בת 72, פנסיונרית, מנס ציונה, נאמנה.
* **נוי שהרבני** – בת 29, מנהלת מכירות, מכפר סבא, נאמנה.
* **עמית פארן** – בן 27, חוקר צמחים, מתל אביב, בוגד.
* **רוני אינסאז** – בן 49, איש עסקים, מסביון, נאמן תחילה עד שנסחט והפך לבוגד.
* **ריי אביטן** – בת 24, דוגמנית, מתל אביב, נאמנה.
* **רינה קריאף** – בת 45, קוסמטיקאית, מגדרה, נאמנה.
* **שירז שוקרון** – בת 25, משפיענית רשת ויוצרת תוכן, מקריית מוצקין, נאמנה.
* **תום חפץ** – בן 31, מאמן כושר, מכנרת, נאמן.

## טבלת הדחות
;מקרא צבעים

;הערות

## מספר הצבעות למתמודד

## מדרוג

## הפקה
ב-12 בפברואר 2023 פורסם שקשת 12 רכשו את הזכויות להפקת גרסה מקומית של "הבוגדים". ב-23 בפברואר פורסם שצמד המנחים רותם סלע ואסי עזר נבחרו להנחות יחד את התוכנית.

צילומי התוכנית התקיימו באחוזת נאדסדי בהונגריה. הצילומים החלו ביוני 2023 ונמשכו במשך שבועיים.

התוכנית הייתה צריכה להיות משודרת במהלך סתיו 2023, אך בעקבות טבח שבעה באוקטובר שידור התוכנית נדחה.

## קישורים חיצוניים
* 
* הבוגדים, לצפייה ישירה באתר 12+

## הערות שוליים

קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2025
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט הולנדי